Frank Edwards

**Frank Ugochukwu Edwards** (tí a bí ní 22nd July, 1989) jẹ́ olórin Naijiria, amojú ẹ̀rọ ohùn, akọrin ìjọsìn àti akọrin láti  Ipinle Enugu. Oùn ni olùdásílẹ̀ àti Aláṣẹ ilé ilé-isé akọrin Rocktown Records, èyí tí ó jẹ́ ilé iṣẹ̀ fún àwọn oṣere bíi Edwards funrararẹ̀, Gil Joe, King BAS, Nkay, Dudu àti, láàrin àwọn mìíràn. O ń gbé  ní Lagos, Nigeria.

## Ìbẹ̀rẹ̀pẹ̀pẹ̀ ayé rẹ̀
Frank Ugochukwu Edwards ni a bí sínú ìdílé ènìyàn méje ní Ìpínlẹ̀ Enugu ni Naijiria. Ó ní àwọn arákùnrin márùn-ún. Ó bẹ̀rẹ̀ sí kọrin ní ọmọ ọdún mẹ́wàá, ó sì kọ́ bí a ṣe ń lu dùrù láti ọ̀dọ̀ bàbá rẹ̀ nígbà tó wà lọ́mọdé. Nígbà tí ó wà ní ọ̀dọ́langba, ó di àtúnbí Kìrìsìtẹ́nì. Ó ní ọ̀pọ̀lọpọ̀ àwọn àwo-orin ati ọ̀pọ̀lọpọ̀ àwọn orin kọlu ní orúkọ rẹ̀. Ó ti fi ara rẹ̀ mulẹ gẹ́gẹ́ bíi ọ̀kan nínú olorin ìhìnrere tí ó dára jùlọ ní Nàìjíría.

## Iṣẹ́ rẹ̀ gẹ́gẹ́ bí olórin
Edwards jẹ́ olórin tó máa ń gbé orin jáde pẹ̀lú, bẹ́ẹ̀ sì ni ó mọ bí wọ́n ti ń lo oríṣiríṣi ohun èlò orin. Ó gbajúmọ̀ gẹ́gẹ́ bí atẹ-dùrù tí ó sì tún jẹ́ ọmọ-ẹgbẹ́ àkọrin ti ìjọ Pásìtọ̀ Chris Oyakhilome ti Christ Embassy. Àwo-orin rẹ̀ àkọ́kọ́ ni *The Definition* tó jáde ní ọdún 2008. Ó jẹ́ àwo olórin mẹ́rìnlá, èyí tí ilé-iṣẹ́ Honesty Music gbé jáde. Àwo-orin rẹ̀ kejì ni *Angels on the Runway,* tó jáde ní ọdún 2010, pẹ̀lú àwo-orin rẹ̀ kẹta *Unlimited,* tó jáde ní ọdún 2011. *Tagjam* jáde ní oṣù Kọkànlá ọdún 2011. Ní ọdún 2013, ó farahàn níbi ayẹyẹ Sinach, fún fọ́nrán orin "I know who I am". Ó gbajúmọ̀ fún ohùn rẹ̀ tó já geere. Yàtọl sí pé ó jẹ́ olórin tó ti kọ ọ̀pọ̀lọpọ̀ orin, ó sì tún máa ń ṣagbátẹrù orin, tí á tún gbé wọn jáde. Òun ni ó ṣe ìdásílẹ̀ ilé-iṣẹ́ Rocktown Records, tí ó sì ní àwọn olórin bí i Gil Joe, King BAS, Divine, Nkay, Soltune, David àti bẹ́ẹ̀ bẹ́ẹ̀ lọ ní ilé-iṣẹ́ náá̀. Ní ọdún 2016, ó ṣiṣẹ́ pẹ̀lú gbajúgbajà olórin ilẹ̀ America kan, ìyẹn Don Moen, lóri àwo-orin*Grace*. Àwo-orin rẹ̀, ìyẹn *Frankincense* jáde ní ọdún 2016. Ní ọdún 2018, ó gbé àwo-orin mìíràn jáde, ìyẹn *Spiritual Music Season,* níbi tí ó ti kọ àwọn orin bí i "Miyeruwe" (Mo máa yin orúkọ rẹ̀), "You are Good", "Who dey run things" àti "Praise Your Name". Ní ọdún 2018 bákan náà, ó ṣiṣẹ́ pẹ̀lú Nathaniel Bassey, fún orin (Thy Will Be Done) àti Jeanine Zoe, fún orin (I'm in Love with You).

### Ayé rẹ̀ gẹ́gẹ́ bí Kìrìtẹ́ẹ́nì
Edwards (tí orúkọ ìnagijẹ rẹ̀ ń jẹ́ Frankrichboy) jẹ́ ọmọ-ìjọ Christ Embassy ní Nàìjíríà àti LoveWorld Music Ministry pẹ̀lú àwọn olórin bí i Moses Bliss, Ada Ehi, Sinach, Eben, Joe praize.

### Àwọn àwo orin

* *Definition* (2008)
* *Release Singles* (2015)
* *Frankincense* (2016)
* *Birthday* EP (2016)
* *Born in July* (2017)
* *Unlimited – Verse 1* (2017)
* *I'm Supernatural* (2018)
* *In Love With You* (2018)
* *Unlimited – Verse 2* (2018)
* *Born in July* (2019)
* *Believers Anthem* (2020)
* *No One Like You* (2020)
* *Melody Album* (2022)

## Àṣàyàn fídíò orin

## Àwọn àmì-ẹ̀yẹ
Ní oṣù Karùn-ún ọdún 2011, wọ́n yàn án fún àmì-ẹ̀yẹ olórin ẹ̀mí tó dára jù lọ ní Nàìjíríà, níbi ayẹyẹ Nigeria Entertainment Awards (NEA) ẹlẹ́ẹ̀kẹfà. Ó gba àmì-ẹ̀yẹ Gospel Rock artiste. Bẹ́ẹ̀ sì ni ó gba àmì-ẹ̀yẹ west Africa best male vocalist ní ọdún 2012/ best hit single ní Love World Awards 2012, àti àmì-ẹ̀yẹ mẹ́ta mìíràn ní Nigeria Gospel Music Awards (male artiste of the year, song of the year and best male vocal). Àwo-orin rẹ̀, ìyẹn *Frankincense*, níbi tí ó ti ṣe àfihàn Micah Stampley àti Nathaniel Bassey, wà lórí àtẹ iTunes, ní èyí tó kọja àwo-orin Beyoncé and àti ti Adele lọ.

## Àwọn ìtọ́kasí
Ẹ̀ka:Àwọn ọjọ́ìbí ní 1989
Ẹ̀ka:Àwọn ènìyàn alààyè